RESOLUCIÓN do 18 de decembro de 2006 pola que se adxudican as axudas ás solicitudes que figuran como suplentes, dentro do procedemento IN841C, na Resolución do 17 de novembro de 2006 (Diario Oficial de Galicia número 227, do 24 de novembro) pola que se adxudicaron as axudas para o fomento da innovación empresarial convocadas pola Orde do 13 de xullo de 2006 (Diario Oficial de Galicia número 142, do 24 de xullo), modificada pola do 10 de outubro de 2006 (Diario Oficial de Galicia número 203, do 20 de outubro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 21/12/2006

Por Orde do 13 de xullo de 2006 (DOG nº 142, do 24 de xullo), modificada pola Orde do 10 de outubro de 2006 (DOG nº 203, do 20 de outubro), convocáronse as axudas para o ano 2006 para o fomento da innovación empresarial no ámbito da Comunidade Autónoma de Galicia, correspondentes aos cinco procedementos ou modalidades de axuda seguintes:
-IN841A: axudas para a creación de plataformas tecnolóxicas.
-IN841B: axudas para a realización de estudos de viabilidade.
-IN841C: axudas para a realización de proxectos de innovación.
-IN841D: axudas para proxectos concedidos con anterioridade noutros programas de axudas doutras administracións.
-IN841E: axudas para a preparación de novos proxectos para a participación noutras administracións estatais e internacionais.
Por resolución da Consellería de Innovación e Industria do 17 de novembro de 2006 (DOG nº 227, do 24 de novembro) adxudicáronse as axudas para os cinco procedementos ou modalidades de axudas convocadas pola dita Orde do 13 de xullo de 2006. Nesta resolución recolléronse, por orde de prioridade, as solicitudes que foron consideradas como suplentes, dentro do procedemento IN841C (axudas para a realización de proxectos de innovación), e que constitúen a lista de espera.
De acordo coa devandita resolución e tendo en conta o establecido nas bases da citada orde, esta consellería
RESOLVE:
Primeiro.-Incrementar o crédito disposto na orde da convocatoria para as aplicacións orzamentarias 10.02.712B.771.0 e 10.02.712B.771.1 na contía de 8.105.392 euros (4.077.983,00 euros para o ano 2006, 3.849.707,00 euros para o ano 2007 e
177.702,00 euros para o ano 2008) que suman as subvencións das solicitudes que quedaron como suplentes dentro do procedemento IN841C.
Segundo.-Conceder as axudas para a realización de proxectos de innovación (procedemento IN841C) aos beneficiarios que se relacionan no anexo da presente resolución e que corresponden coas solicitudes que figuran como suplentes, nas contías que se sinalan e para os anos 2006, 2007 e 2008.
Terceiro.-Aquelas axudas para as cales no anexo correspondente se recolle SI na columna Feder están cofinanciadas nun 75% con fondos Feder.
Cuarto.-Para poderen percibir as axudas correspondentes á anualidade de 2006, os beneficiarios deberán presentar no rexistro da Dirección Xeral de Investigación, Desenvolvemento e Innovación, na data límite do 28 de decembro de 2006, a documentación indicada no punto décimo primeiro da Orde do 13 de xullo de 2006 (DOG nº 142, do 24 de xullo).
Quinto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Sexto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Sétimo.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Innovación e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de decembro de 2006.
P.D. (Orde 31-1-2006; DOG nº 24)
Emilio Nogueira Moure
Secretario xeral da Consellería de Innovación
e Industria